55. schôdza NR SR - 3.deň - B. popoludní
Dátum: 2022-02-03
Poslanec: Urban, Miroslav (-)
Druh vystúpenia: Vystúpenie

137. Ďakujem za slovo. Tak hneď vám odpoviem, pán Lehotský, EMA nespochybňujem, tam sú jednoducho pravidlá, beží tretia fáza klinického testovania, to trvá aj päť rokov, potom sa vyhodnotia dlhodobé nežiaduce účinky. Áno, je núdzový stav, takže sa tie vakcíny podávajú, samozrejme, ale aj z toho vlastne vyplýva, že my nevieme tie možné potenciálne nežiaduce účinky, ktoré môžu byť o dva-tri roky u ľudí. Pozrite sa, keby ste navrhli zákon, že chcete povinne očkovať ľudí, ktorí sú v domovoch dôchodcov, ktorí majú viac ako 60 rokov, nemajú, a poviete mi to, to, to, to, to, majú takéto choroby, tak vám ho odhlasujem, lebo to sú rizikoví ľudia, ktorí na ten COVID umierajú. Keď mi poviete, že chcete očkovať ľudí, ktorí majú viac ako 150 kilo, tak ja vám stlačím gombík, že áno, lebo poviem si, áno, toto je rizikový pacient, viem, že títo ľudia umierajú. Prebehol tu COVID, máme 17-tisíc mŕtvych či koľko, ale ja som nevidel napríklad analýzy, že akí pacienti zomreli, v akom stave, s akými diagnózami, koľko majú, aký majú vek. Samozrejme, umreli aj štyridsiatnici, aj mladší. Prečo tomu tak bolo, či mali nejaký imunodeficit alebo nejakú inú vrodenú, vrodený nejaký problém, to neviem posúdiť. Hej, ale v tomto návrhu zákona ide o to, že my sme strašne zneistili ľudí, ale za to nemôžte len mňa obviňovať, ale aj tie vaše postoje, bude sa očkovať a treba to, a ľudia si nájdu zdroje a mňa nikto, kto už len mňa počúva, že čo si ja o tom myslím. Ja zase až taký vplyv nemám, ale sú ľudia, ktorí sa venujú tým vakcínam, a keď nejaký profesor povie, že čo ak tá vakcína spôsobí ochorenie, ktoré je ako priónové? No ale na to ja neviem odpovedať a do budúcna to ani, ťažko to povedať, možnože o päť, o desať rokov budeme mať dáku japonsko-osvaldovu demenciu, poškodenie a, alebo že či to ovplyvní vývoj dieťaťa povedzme u tehotnej matky. Viete, ony môžu mať, tie ženy, obavy. Keď mi mladá žena povie, chce otehotnieť, chce mať veľa detí, tak ona môže mať, pýta sa, mám sa očkovať, nemám sa očkovať? A my stále nemáme dostatok dát, aby sme presvedčili, že všetky ženy budeme teraz dvadsaťročné alebo dáte povinné očkovanie od 18 rokov, všetky deti alebo mladých. A vy, ten benefit pre takých ľudí podľa mňa neni až taký zásadný ako to riziko, ktoré je malé, mizivé, ja to stále tvrdím, veď som to dookola povedal. V Británii mali 50 myorkaditíd a neviem, koľko zaočkovali, 20 miliónov ľudí tam mali či koľko zaočkovaných, je to málo, ale existuje to. A keď je raz niekto mladý, športuje, tak si povie, ja to nechcem, lebo ja chcem byť futbalista, športovec vysokovýkonný. A teraz mu to vnúťte a náhodou, aj keď je to zanedbateľné, podľa mňa veľmi nízke, ale ťažko niekomu niečo takéto vnucovať. Máte kopec ľudí, ja som to spomínal, ja som sa ľudí pýtal, ja nerozumiem vakcináciám, ja vám poviem pravdu, akože nie som odborník na všetky diagnózy, ja viem len tie svoje kardio. Všetkým poviem, teraz sa ma pýtajú, predvčerom príde vám pacient 75-ročný a pýta sa: Mám sa očkovať? A ja mu poviem: Teraz sa ma pýtate? A kde ste boli u obvodného lekára? Mal ísť za obvoďákom a ho pichnúť už v auguste alebo kedy. To bol rizikový pacient a on, teraz sa idete očkovať vakcínou z minulého roka, ktorá bola proti alfe či delte, keď tá účinnosť je nízka a musel by dostať tri dávky, aby mal nejakú 50-, 60-percentné riziko zníženia? Rozumiete ako, tak poviem, že doteraz už si, už je neskoro, už si môžte trhnúť nohou. Ak ste rizikový a máte obavy, tak ste sa mohli skôr. A ja za to naozaj nemám pocit, že by som niesol zodpovednosť za všetkých tých 17-tisíc mŕtvych, lebo naša vláda, ste sa zamerali len na jednu vec – očkovať, očkovať, očkovať – bez ďalších tých následných krokov. Ľudia ochoreli, aj keď mali tie dve-tri dávky, priebehy nemali také zlé, ale aj umreli aj takí, ale tá starostlivosť zdravotná sa za tie dva roky dáko, celý ten manažment covidu vôbec nezlepšil. Tých sedem prípadov, mňa case reporty nezaujímajú, to áno, to jedna baba povedala. Keď niekto povie, že ten zomrel, bol očkovaný a ani pánboh netuší, na čo ten človek reálne umrel. My máme sedem prípadov, vravíte, že len tri boli dokázané, tie tromboembólie, je to tragédia, lebo to vytiahnu médiá. Médiá sú tiež za to zodpovedné, za tú paniku a chaos, čo tu máme s covidom, že tam bol. Ale tá osobná tragédia u veľa ľudí vyvolá pochybnosti a pýtajú sa: No tak mladá žena umrela a teraz ja mám podobný vek a idem sa očkovať povinne? A povie si: Ja dostanem tromboembóliu a umriem, dostanem krvácanie do mozgu a podobne. Takže určite tá vysvetľovacia kampaň. Zase v Čechách, keď si to porovnáme, tam zomrelo 120 ľudí, je ich raz toľko, čiže asi predpokladám, že u nás na to očkovanie zomrelo 50 ľudí. No pre mňa osobne, keď to štatisticky sa na to pozriem, pre mňa to neni veľa, ako buďme, som realista. Ľudia umierajú aj na inú medikáciu, inú liečbu, postupy, nie sme bezchybní, aj vplyvom nejakej zlej liečby, zlej diagnostiky, pacienti vždy budú umierať a takisto umierajú pri týchto vakcínach. Ale ja myslím stále, že máme dôvod sa ich pýtať, že, v tej dobrovoľnej báze, vysvetliť im to. Lebo ako som spomínal, príde pacient, ktorý má diagnózu, ktorú ja nesledujem, a ja sa opýtam, ste očkovaný, on povie, nie, lebo mi to povedal doktor, že sa nemám, so sarkoidózou napríklad. Ja poviem, že čo ja viem, či sa máte, nemáte, ako to s tým súvisí, kde to načítal nejaký posledný článok. Potom príde od druhého lekára z nejakého vyššieho pracoviska, povedia, áno, mali ste sa zaočkovať. A teraz komu mám veriť? Tomu lekárovi prvému alebo druhému? Alebo je kopec tých diagnóz a my sami nie sme, napríklad gynekológovia niekomu povedia, áno, očkujte sa, druhý povie, mal som prípad taký, že po očkovaní mali nejaký abort. Tak ako v tom vidím ten problém, že keď sa to nariadi povinne, tak ľudia, ja som tvrdil vždy, že Slováci sú takí skôr národ balkánskeho typu, tak sa toho zľaknú a povedia, že nie, nejdem sa očkovať, lebo keď je to zadarmo a je to takto, tak to tých ľudí skôr odradí. Jednoducho my tak rozmýšľame. A zoberte si aj mnohé krajiny, ktoré sú vysoko zaočkované, neviem, či Portugalci, 80 %, aj Holanďania, aj tak teraz broja proti povinnému očkovaniu. Sú zaočkovaní a vidia, že zaočkovali sme sa, my sme im tu narozprávali, že vakcína je sloboda; neni sloboda. Aj keď som zaočkovaný, aj tak môžem dostať COVID, no dúfam, že nezomriem tak ako vy, čo ste zaočkovaní. Ale neni to celkom sloboda. Dakedy sme tu rozprávali o kolektívnej imunite, ani to neni pravda. Vidíte, že tie názory sa menia aj tie postupy a všetko tak ako dávať, že vy ste antivaxeri, lebo nechcete sa všetci očkovať a treba to dať povinne, treba mať v tom nejaký taký zdravý rozum. Ja vám poviem aj tie fázy testovania. Nechcem to spochybňovať, ale keď sa očkuje a keď sa robia tie štúdie, tak je to povedzme 20-tisíc ľudí, tretia fáza skončí v piaty rok a potom sa lieky uvedú do praxe a až v tej reálnej klinickej praxi sa niekedy až o niekoľko rokov neskôr zistí, že sú tam nežiaduce účinky. Je to ako fakt, mohol by som spomínať lieky, že až neskôr sa ukázalo, ááá, tento liek, tá vzorka bola selektovaná, boli to nejakí zdraví ľudia v tých štúdiách, a vyšiel perfektne. Všetci sa potešia, dá sa ten liek a keď je v klinickej praxi, tak sa ukáže, že spôsobuje poškodenie ťažké pečene. Takže tým ľuďom treba to vysvetliť. A ja som stále na tej úrovni, že očkovanie by malo byť dobrovoľné. A poviete, že vytĺkam z toho politický kapitál. No furt to tvrdím, že by sme sa mali očkovať dobrovoľne, s tým, že si to ten človek nesie aj so sebou tú zodpovednosť, hej, keď som sa zaočkoval. No v januári nikto z nás nevedel nežiaduce účinky, potom sa objavili tromboembólie, videl som viacej tých nežiaducich účinkov, aj tie myokarditídy, ľahký priebeh, dobre, prežili to, ale je pravdepodobné, že umreli pacienti a ušli nám, že nevieme o nich, koľkí pomreli. A ja som ešte spomenul aj tie vakcíny. Tá bezpečnosť neni vždycky až taká stopercentná, hej, už som to v predchádzajúcej dakedy rozprave rozprával, že boli očkovania proti poliomyelitíde, detskej obrne, my sme to, u nás sme sa toho zbavili v Československu vďaka socialistickému režimu, áno, vtedy sa nikto nepýtal, dostali ste očkovaciu dávku, bolo to v pohode, bolo to otestované. Ale teraz máme demokraciu a každý si načíta nejaké zdroje a rozpráva o tom. Ale očkovalo sa poliomyelitídou v Afrike a tam sa prišlo na to, že tí, čo neboli očkovaní a ktorí sa nakazili tým oslabeným kmeňom vírusu, mali nakoniec tú detskú obrnu; to je z WHO stránky. A takisto také boli svinstvá, ktoré robila dokonca WHO, je to na stránke WHO, že do vakcíny proti tetanu dávalo nejaký fragment ľudského choriogonadotropinu HCG a tá vakcína spôsobila neplodnosť u žien v Afrike. Zdôvodňovali to s tým, že chcú znížiť reprodukciu v konfliktných krajinách, aby sa v nejakých vojnových zónach zrodilo menej detí. No, sú to špinavstvá, to mi až rozum zastával, hej? Takže ja moc voči autoritám, ľuďom, ktorí aj tie vakcíny predávajú, viete, tie zmluvy, neviem, aké je to obchodné tajomstvo akože Pfizeru, že prečo to nemôžu zverejniť, vyvoláva to pochybnosti, že prečo, ani Sputnik sme nevideli tú zmluvu, tiež tam boli nejaké zapeklitosti. Ten proces výrobný, či si chceli Rusi uchrániť, ja nerozumiem tomu, že prečo alebo že či to chcú na tom naozaj sa nabaliť, že musíme isté množstvo tých dávok nakúpiť, aby Pfizeru sa to oplatilo, ten, to množstvo vakcín vyrobiť, aby to predal, umiestnil na trhu? To vyvoláva v tých ľuďoch pochybnosti. A potom tí ľudia sa, majú také oprávnené otázky sa pýtať, prečo povinné očkovanie, prečo sa mám zaočkovať, keď mám... Viete, keby ste išli do takého povinného očkovania detí, no ako to by sa mi vôbec nepáčilo, ja súhlasím, keď sú choré deti, majú nejaké neurodegeneratívne ochorenia, cystickú fibrózu a toto, v pohode, však na to sú odborníci, povedia, áno, to dieťa je ohrozené smrťou, keď dostane COVID, zaočkujte ho! Okej, ale aby sme sa zvrhli, aby sme to zvrhli do takej roviny, že sa to bude povinne očkovať, trebárs deti, no tak z toho by som moc nadšený nebol. Už len preto, že to je podmienečne odsúhlasené. Chápem tu EMA, no nie som múdrejší ako EMA ani ako tí vaxinológovia, ktorí sa tomu venujú, ale máte kopec ochorení, ktoré vznikajú v súvislosti s vírusovými ochoreniami, ako som spomínal, skleróza multiplex, to je autoimunitné ochorenie, pri ktorom môžte skončiť na vozíku a až teraz sme na to prišli, však my nevieme z tej medicíny tiež nič a o covide tiež nič, že je tam istá súvislosť s epstein-barrovým vírusom, ktorý spôsobuje infekčnú mononukleózu, teraz na to prišli Američania. Čiže ono tie vírusy, to sú poriadne zmätky, zmätkovia, ktoré nám môžu narobiť kopec problémov, viete. A takisto aj tá vakcína. Ja ju nespochybňujem aj ten princíp ako mRNA vakcíny bol pôvodne vyvinutý skôr na liečbu onkologických ochorení, už táto metodika sa používa aj na liečbu napríklad cholesterolu, všeličo možné, hej, ale tie štúdie naozaj trvajú aj päť rokov, dlho, aby sa odhadlo, aj tak to nemá tú istotu. Ale nechcem to spochybňovať, preto som už milión razy povedal, že starí ľudia, chorí, obézni, zaočkujte sa, zaočkujte sa v auguste, v septembri. Ja ne... ako by som povedal, že ja necítim zodpovednosť, že by som prispel k tomu, že ľudia sa neočkujú alebo že by som ich nejako odstrašil, vôbec nie, práve naopak, ja im to hovorím, že áno. A o tých mladých, keď sa ma opýtajú, keď má dvadsať rokov nejaké dievča, že či sa má zaočkovať, tak ja poviem: Neviem. Ak sa cítiš zdravo, tak tvoja pravdepodobnosť, že umrieš na COVID, je 0,001 % a rozhodni sa sám. Rozhodnite sa sami a zvážte to. Zvážte, či máte, či chodíte do kontaktu s rodičmi, ktorí majú nejaké onkologické ochorenie a môžu zomrieť po tej vak... ak dostanú COVID. Ako ja myslím, že na tom individuálnom rozhodnutí to je lepšie, no. A ak sa majú ľudia rozhodnúť, či sa majú očkovať, alebo nemajú, nech sa pýtajú lekárov. A ešte jednu vec by som chcel spomenúť, že to povinné očkovanie, máte tu 30 % ľudí, ktorí to odmietajú. Keby ste to uzákonili tou vyhláškou, tak vám kopec ľudí ujde. A napríklad zo zdravotníctva keby vám odišli sestry, ja poznám tých antivaxerov. To ani ich nepresvedčíte vôbec, nech sú mladí, mladé ženy alebo takíto, povedia, nie, ja sa nebudem očkovať. Tak ak by ste im uzákonili vyhláškou, že ich budete očkovať povinne, oni vám odídu z toho zdravotníctva a aj z iných profesií a to by bola čistá katastrofa. Čiže to povinné očkovanie je diskutabilné a určite by to nemalo byť celoplošné a určite bude lepšie, keď budeme za to niesť zodpovednosť. Čiže ja vám to aj odsúhlasím, pokiaľ to budem v tom vidieť to ratio. Ale my musíme spolu viesť takú nejakú diskusiu, polemiku a držať sa nejakých faktov. Veď vidíte, povinné očkovanie máte v Rakúsku. No čo to tam narobilo? Si myslíte, že tí ľudia všetci sa budú očkovať, keď si to tam povedia, že od osemnásť rokov? Zase budú falošné nejaké COVID pasy, tak ako na Slovensku si to budú kupovať po sto euro a podobne. No, takže čo by som ešte k tomu povedal? No. Takže nemyslím si, že to, že máme takú zaočkovanosť nízku, že to je len ako naša chyba. To je, celá tá komunikácia bola zlá, ale to už je zbytočné teraz o tom rozprávať. A vakcíny sa, pravdepodobne sa budeme možno očkovať na jeseň, ale budú to iné vakcíny, budú to na ten omikron, bude to ten Novavax, ktorý je oslabený kmeň, ktorý neni tá technológia mRNA, ľudia sa nebudú už toho báť, už to povieme, že to je tá vakcína normálna, taká pôvodná, ako sa očkujú už dvadsať rokov, možnože menej efektívna, ale u ľudí to, skôr to pochopia, akceptujú takúto vakcínu. No, čo by som, čo ste sa ešte pýtali, rozmýšľam. Takže ten efekt naozaj môžem spochybňovať tej vakcíny, pretože to tak zatiaľ vychádza, že naozaj až ten tretí booster má efekt 50 – 60 % proti omikronu. Proti delte to malo efekt 90 – 95 %. Dobre, v pohode, tak to fungovalo minulý rok, ale teraz je tu omikron, ktorý je zase menej, je síce vysoko infekčnejší, ale menej zabíja ľudí, veď to je, tá mortalita vychádza z nejakých promile. A ten koronavírus tu bol aj predtým, a dokonca zabíjal tak ako chrípka, aj ostatné baktérie, teda vírusy alebo aj baktérie zabíjali vždycky ľudí, celú tú epochu ľudstva, no. Treba to zvážiť, to naozaj riziko, či ten koronavírus je až také strašné riziko, ten omikron pre nás, aby sme tu mali ďalej lockdowny, aby sme sa povinne očkovali, alebo aby sme stále ešte teraz nútili ľudí očkovať, keď podľa mňa to už postráda nejaký zásadný zmysel. Ďakujem.